
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Λειτουργία Κέντρου Διαλειτουργικότητας του 
Υπουργείου Οικονομικών και Διαδικασία Διάθε¬ 
σης Διαδικτυακών Υπηρεσιών. 

2 Οργάνωση και λειτουργία Εθνικού Συστήματος 
Απογραφής Αερίων θερμοκηπίου. 

3 Καθορισμός του ύψους του κατ' αποκοπή μηνιαί¬ 
ου χορηγήματος για δαπάνες καθαριότητας του 
Τελωνείου Αργοστολιού. 

4 Υπερωριακή απασχόληση κατά τις απογευματινές 
ώρες, μονίμων υπαλλήλων, υπαλλήλων αορίστου 
χρόνου καθώς και υπαλλήλων ορισμένου χρόνου 
των Διευθύνσεων Διοικητικών, Οικονομικών, Τε¬ 
χνικών Υπηρεσιών και Προγραμματισμού Οργά¬ 
νωσης και Πληροφορικής του Δήμου Περιστεριού. 

ΔΙΟΡΘΩΣΕΙΣ ΣΦΑΛΜΑΤΩΝ 

5 Διόρθωση σφάλματος στην αριθμ. Δ. ΟΡΓ. Α 
1063470 ΕΞ 2017/27.4.2017 απόφαση του Διοι¬ 
κητή της Ανεξάρτητης Αρχής Δημοσίων Εσόδων 
που δημοσιεύθηκε στο ΦΕΚ 1579/τ.Ε>'/9.5.2017. 


ΑΠΟΦΑΣΕΙΣ 

Αριθμ. Δ.Σ.Α.Ε. 401481 5 ΕΞ 2016 (1) 

Λειτουργία Κέντρου Διαλειτουργικότητας του 
Υπουργείου Οικονομικών και Διαδικασία Διάθε¬ 
σης Διαδικτυακών Υπηρεσιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Το άρθρο 90 του Κώδικα, ο οποίος κυρώθηκε με το 
άρθρο 1 του π.δ. 63/2005 «Κωδικοποίηση της νομοθε¬ 
σίας για την Κυβέρνηση και τα Κυβερνητικά Όργανα» 
(ΦΕΚ Α' 98/2005). 

2. Το π.δ. 73/2015 (ΦΕΚ Α' 116/23.9.2015) «Διορισμός 
Αντιπρόεδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

3. Τοάρθρο18τουπ.δ.111/2014(ΦΕΚΑΊ 78/29.8.2014) 
«Οργανισμός του Υπουργείου Οικονομικών». 


4. Την πολιτική ορθής χρήσης διαδικτυακών υπηρε¬ 
σιών, καθώς και το πλαίσιο Ασφάλειας Πληροφοριακών 
Συστημάτων όπως αυτά ορίζονται από το Αυτοτελές 
Τμήμα Ασφάλειας της Γ.Γ.Π.Σ. και ΔΥ. 

5. Την ανάγκη παροχής βελτιωμένου επιπέδου ηλε¬ 
κτρονικών υπηρεσιών προς τους πολίτες και τις επιχει¬ 
ρήσεις με τη χρήση διαδικτυακών υπηρεσιών, μέσω των 
κεντρικών υποδομών Διαλειτουργικότητας, στο Π.Σ. των 
φορέων του δημοσίου. 

6. Το γεγονός ότι δεν προκαλείται δαπάνη σε βάρος 
του Προϋπολογισμού, αποφασίζουμε: 

Τη Λειτουργία Κέντρου Διαλειτουργικότητας του 
υπουργείου Οικονομικών και τον καθορισμό της διαδι¬ 
κασίας διάθεσης διαδικτυακών υπηρεσιών. 

Άρθρο 1 

Κέντρο Διαλειτουργικότητας (ΚΕ.Δ) 

Η βελτίωση του επιπέδου των ηλεκτρονικών υπη¬ 
ρεσιών που προσφέρονται προς τους πολίτες και τις 
επιχειρήσεις προϋποθέτει την ασφαλή ανταλλαγή επι¬ 
χειρησιακών δεδομένων μεταξύ των φορέων του Δημο¬ 
σίου. Απαραίτητη προϋπόθεση για την ολοκλήρωση των 
ηλεκτρονικών υπηρεσιών είναι η χρήση διαδικτυακών 
υπηρεσιών, μέσω ασφαλών κεντρικών υποδομών Δια- 
λειτουργικότητας, στα πληροφοριακά συστήματα των 
φορέων του Δημοσίου. 

Το «Κέντρο Διαλειτουργικότητας (ΚΕ.Δ)» είναι το Πλη¬ 
ροφοριακό Σύστημα του Υπουργείου Οικονομικών το 
οποίο συνιστά ένα ενιαίο περιβάλλον (υποδομή) εγκα- 
τάστασης/χρήσης διαδικτυακών υπηρεσιών διαμέσου 
του οποίου λαμβάνει χώρα ανταλλαγή επιχειρησιακών 
δεδομένων που αφορούν σε πολίτες και επιχειρήσεις, 
μεταξύ του Υπουργείου Οικονομικών και φορέων του 
Δημόσιου και Ιδιωτικούτομέα.Το ΚΕ.Δ αποτελεί ασφαλή 
διάταξη ανταλλαγής δεδομένων η οποία συμμορφώνε¬ 
ται πλήρως με το πλαίσιο Ασφάλειας Πληροφοριακών 
Συστημάτων όπως αυτό ορίζεται από το ΑυτοτελέςΤμή- 
μα Ασφάλειας. Οι διαδικτυακές υπηρεσίες διατίθενται 
στους Φορείς του Δημοσίου και τις επιχειρήσεις, που 
θα αναφέρονται στη συνέχεια με τον όρο «Φορείς», σε 
εικοσιτετράωρη βάση για επτά ημέρες την εβδομάδα. 
Κατά την παραγωγική λειτουργία των Διαδικτυακών 
Υπηρεσιών, το Κέντρο Διαλειτουργικότητας, παρέχει 
στους Φορείς, τα μέσα για την αδιάληπτη επιχειρησιακή 
και παραγωγική λειτουργία του Συστήματος. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 710/18.05.2017 


Το «Κέντρο Διαλειτουργικότητας (ΚΕ.Δ)» λειτουργεί 
στην Γ.Γ.Π.Σ και Δ.Υ., η οποία για τον σκοπό αυτό διαθέτει: 

α) Τεχνική Ομάδα για υπηρεσίες τεχνικής υποστήριξης 
καθώς και τα τεχνικά μέσα για την παρακολούθηση της 
παραγωγικής λειτουργίας των Διαδικτυακών Υπηρεσιών, 
β) Ομάδα ανάπτυξης Διαδικτυακών Υπηρεσιών για την 
υλοποίηση νέων απαιτήσεων Διαλειτουργικότητας και 
την παραγωγή Σύνθετων Διαδικτυακών Υπηρεσιών με¬ 
ταξύ φορέων, γ) Ομάδα υποστήριξης για Επιχειρησιακά, 
Λειτουργικά και θεσμικά θέματα η οποία θα συνεργάζε¬ 
ται με τους φορείς που εντάσσονται στο ΚΕ.Δ 

Το «Κέντρο Διαλειτουργικότητας (ΚΕ.Δ)» αποτελείται 
από: 

• το ΕηΐθφΠ$θ 5θΓνίεθ Βυ5 (Ε5Β), το οποίο αποτελεί 
μια πλατφόρμα στην οποία εγκαθίστανται διαδικτυακές 
υπηρεσίες. Το Ε5Β αξιοποιεί ένα πλαίσιο προτύπων και 
κανόνων για την παροχή υπηρεσιών ασφαλούς ανταλ¬ 
λαγής δεδομένων μεταξύ συστημάτων και εφαρμογών. 
Επιπλέον το ΕηΐθφΠίθ δθΓνίεθ Βυ5 (Ε5Β) αποτελεί απο- 
θετήριο Διαδικτυακών Υπηρεσιών. 

• την Εφαρμογή Διαχείρισης Αιτημάτων Διαδικτυα¬ 
κών Υπηρεσιών που παρέχει την δυνατότητα υποβολής, 
ενημέρωσης, τροποποίησης, έγκρισης και ακύρωσης 
των αιτημάτων των «Φορέων». Μέσω της Εφαρμογής 
Διαχείρισης Αιτημάτων ΕΔΑ καταγράφονται τα στοιχεία 
των πληροφοριακών συστημάτων του Φορέα και δίνεται 
η δυνατότητα εξουσιοδότησης υπαλλήλων του «Φορέα» 
για την διαχείριση των αιτημάτων του. 

• τον Κοινό Οδηγό Υλοποίησης Διαδικτυακών Υπη¬ 
ρεσιών, ο οποίος περιλαμβάνει κοινές / οριζόντιες λει¬ 
τουργίες για όλεςτις διαδικτυακές υπηρεσίες (Οοητιηοη 
ΑιΤιίθεΐΞ ή (Ιοηηηηοη ΡΓ3ηηθννοι1<) και απευθύνεται σε Φο¬ 
ρείς οι οποίοι θέλουν να αναπτύξουν λογισμικό εξυπη- 
ρετητή / πελάτη (5θΓνθΓ/ςΙίθηΐ) για να χρησιμοποιήσουν 
τις διαδικτυακές υπηρεσίες του Κέντρου Διαλειτουργικό- 
τητας (ΚΕΔ). Ο Κοινός Οδηγός Υλοποίησης περιλαμβάνει 
μεταξύ άλλων οδηγίες αναφορικά με: 

-την Αυθεντικοποίηση χρηστών (ΑυΐΓίθηΐίςΒΐίοη), 

- τα Δικαιώματα χρήσης (ΑυΐΓιοπζΒΐίοη), 

-την Καταγραφή κλήσεων - Ιχνηλασιμότητα (Αυάίΐίπο), 

-Την Ψηφιακή Υπογραφή Μηνύματος (Ο^ίΐβΙ δ^ΠΒΐυι-θ), 

-Τον Μηχανισμό Διαχείρισης Έκτακτων Συμβάντων 
(υηΜθηάΙθά Εχςθρΐίοπ5 ΜθςΓΐ3ηί5ΐη) 

-Την Προτυποποίηση Ονοματολογίας χειρισμού λα¬ 
θών (θΙΎΟΓ ΙΤ1Θ5539Θ Γΐ3ΠάΙίη9) 

-Την Προτυποποίηση του νν5άΙ (ννθό 5θη/ίςθ ά65ςπρΐίοη 
131190396 , αρχείου περιγραφής διαδικτυακής υπηρεσίας) 

Άρθρο 2 

Διάθεση Διαδικτυακών Υπηρεσιών - 

Πιστοποίηση Φορέων 

Η διάθεση διαδικτυακών υπηρεσιών προς ένα Φορέα 
λαμβάνει χώρα μέσω της Εφαρμογής Διαχείρισης Αιτη¬ 
μάτων (ΕΔΑ) με την υποβολή σχετικού αιτήματος. 

Για την υποβολή αιτήματος απαιτείται αρχικά η σύν¬ 
δεση του εκπροσώπου του φορέα 

- μέσω των σχετικών διαπιστευτηρίων Τ3χί5Πθΐ του 
Φορέα. 

Ο εκπρόσωπος του Φορέα καλείται να καταχωρίσει τα 
Πληροφοριακά Συστήματα του Φορέα του για τα οποία 


θα αιτηθεί μια ή περισσότερες διαδικτυακές υπηρεσί¬ 
ες. Με τον όρο «Πληροφοριακό Σύστημα» νοείται το 
λογισμικό, το σχετικό υλικό - υποδομή (εξυπηρετητές 
5θΓνθΓ5) με το οποίο θα διασυνδεθεί ο Φορέας με το Κέ¬ 
ντρο Διαλειτουργικότητας. 

Ο εκπρόσωπος του Φορέα εξουσιοδοτεί έναν ή περισ¬ 
σότερους υπαλλήλους του Φορέα (εφεξής «Διαχειριστές 
Διαδικτυακών Υπηρεσιών») οι οποίοι είναι υπεύθυνοι για 
τη διαχείριση αιτημάτων διαδικτυακών υπηρεσιών. Οι 
Διαχειριστές Διαδικτυακών Υπηρεσιών έχουν ως αρμο¬ 
διότητα την ορθή συμπλήρωση του συνόλου της πλη¬ 
ροφορίας που αφορά στα αιτήματα του φορέα. 

Ο Διαχειριστής Διαδικτυακών Υπηρεσιών του Φορέα 
για την υποβολή αιτήματος συνδέεται στην Εφαρμογή 
Διαχείρισης Αιτημάτων με τους προσωπικούς του κω¬ 
δικούς - διαπιστευτήρια στο Τ3χί5Πθ1: ή οποιοσδήποτε 
άλλου τρόπου αυθεντικοποίησης που θα προσφερθεί 
από το ΚΕ.Δ. Ο Διαχειριστής Διαδικτυακών Υπηρεσιών 
του Φορέα προσδιορίζει το σκοπό χρήσης και το πλη¬ 
ροφοριακό σύστημα για το οποίο θα αξιοποιήσει την ή 
τις διαδικτυακές υπηρεσίες. 

Μετά την ολοκλήρωση της έγκρισης του αιτήματος 
από τις αρμόδιες υπηρεσίες και για τη διασφάλιση της 
εμπιστευτικότητας σε ότι αφορά την ανταλλαγή πληρο¬ 
φορίας, για κάθε μια από τις εγκεκριμένες διαδικτυακές 
υπηρεσίες παράγεται μέσα από την Εφαρμογή Διαχεί¬ 
ρισης Αιτημάτων ένα ζεύγος διαπιστευτηρίων (όνομα 
χρήστη / συνθηματικό, υ5θΐΤΊ3ΐτΐθ / ρ355ννοιτΙ), για την 
πιλοτική λειτουργία. Ο Φορέας αναπτύσσει λογισμικό 
σύμφωνα με τις προδιαγραφές της διαδικτυακής υπη¬ 
ρεσίας και εκτελεί δοκιμές κάνοντας χρήση των δια¬ 
πιστευτηρίων πιλοτικής λειτουργίας. Κατά τις δοκιμές 
θα χρησιμοποιηθούν δοκιμαστικά δεδομένα. Μετά την 
επιτυχή ολοκλήρωση των δοκιμών σύμφωνα με τις προ- 
διαγραφέςτης διαδικτυακής υπηρεσίας, εγκρίνεται από 
τους αρμόδιους υπαλλήλους, η ένταξη σε παραγωγική 
λειτουργία. Από την Εφαρμογή Διαχείρισης Αιτημάτων 
εκδίδεται ένα δεύτερο ζεύγος διαπιστευτηρίων για την 
παραγωγική λειτουργία.Το ζεύγος διαπιστευτηρίων χρη¬ 
σιμοποιείται σε κάθε κλήση της διαδικτυακής υπηρεσίας. 

Για την διασφάλιση της εγκυρότητας της πληροφορίας 
που ανταλλάσσεται μεταξύ των Φορέων και του Κέντρου 
Διαλειτουργικότητας, εκδίδονται Ψηφιακά Πιστοποιη¬ 
τικά για την πιλοτική και παραγωγική λειτουργία του 
Πληροφοριακού Συστήματος. Τα παραπάνω Ψηφιακά 
Πιστοποιητικά χρησιμοποιούνται για να υπογράφεται 
ψηφιακά η κάθε κλήση της διαδικτυακής υπηρεσίας. 

Άρθρο 3 

Πολιτική Ορθής Χρήσης Διαδικτυακών 
Υπηρεσιών, Αρχείο Καταγραφής - 
Ιχνηλασιμότητας Κλήσεων 

Για την έναρξη της παραγωγικής λειτουργίας της Δια- 
δικτυακής Υπηρεσίας, ο Διαχειριστής Διαδικτυακών Υπη¬ 
ρεσιών του Φορέα, καλείται να αποστείλει υπογεγραμμέ¬ 
νο το έγγραφο αποδοχής της Πολιτικής Ορθής Χρήσης 
διαδικτυακών υπηρεσιών, όπως, αυτό κάθε φορά, προσ¬ 
διορίζεται από το Αυτοτελές Τμήμα Ασφάλειας Γ.Γ.Π.Σ. 
και Δ.Υ., αποδεχόμενος τους σχετικούς όρους και τυχόν 
επιπλέον όρους ή θεσμικές ή άλλες προϋποθέσεις για 

την παροχή συγκεκριμένων Διαδικτυακών Υπηρεσιών τα 
οποία είναι διαθέσιμα μέσω της Εφαρμογής Διαχείρισης 
Αιτημάτων. Σύμφωνα με τα ανωτέρω, ο Φορέας δεσμεύ¬ 
εται να τηρεί ημερολόγιο καταγραφής κλήσεων με στόχο 
την υποστήριξη της ιχνηλασιμότητας των κλήσεων και 
την ταυτοποίηση του τελικού χρήστη, όποτε προκύψει 
ανάγκη. Αντίστοιχες πληροφορίες καταγραφής των κλή¬ 
σεων αποθηκεύονται στο Κέντρο Διαλειτουργικότητας. 

Το Κέντρο Διαλειτουργικότητας δεν αποθηκεύει τα 
δεδομένα των Φορέων, παρά μόνο προσωρινά για την 
υλοποίηση των διεπαφών των διαδικτυακών υπηρεσιών. 

Άρθρο 4 

Παραλαβή Ζεύγους Διαπιστευτηρίων 

και Ψηφιακών Πιστοποιητικών Φορέων 
Σύμφωνα με το Άρθρο 2, ο διαχειριστής διαδικτυακών 
υπηρεσιών του Φορέα μέσω της Εφαρμογής Διαχείρισης 
Αιτημάτων παράγει τα διαπιστευτήρια για την πιλοτική 
και την παραγωγική λειτουργία. 

Η παραλαβή του Ψηφιακού Πιστοποιητικού πιλοτικής 
λειτουργίας που αφορά στο Πληροφοριακό Σύστημα 
ενός Φορέα, πραγματοποιείται αποκλειστικά από τον 
Διαχειριστή Διαδικτυακών Υπηρεσιών μέσω της Εφαρ¬ 
μογής Διαχείρισης Αιτημάτων (ΕΔΑ). Η παραλαβή του 
Ψηφιακού Πιστοποιητικού παραγωγικής λειτουργίας, 
γίνεται επίσης μέσω της Εφαρμογής Διαχείρισης Αιτη¬ 
μάτων (ΕΔΑ) αφού πρώτα ο Διαχειριστής Διαδικτυακών 
Υπηρεσιών έχει παραλάβει με φυσική παρουσία το συν¬ 
θηματικό (ρίη) του Ψηφιακού Πιστοποιητικού από το 
αρμόδιο τμήμα της ΓΓΠΣ και ΔΥ. 

Τα Ψηφιακά Πιστοποιητικά πιλοτικής και παραγωγι¬ 
κής λειτουργίας είναι πεπερασμένης διάρκειας ζωής. 
Με την λήξη των Ψηφιακών Πιστοποιητικών, ο Φορέας 
λαμβάνει σχετική ειδοποίηση στη διεύθυνση ηλεκτρο¬ 
νικού ταχυδρομείου του Φορέα που έχει οριστεί, ούτως 
ώστε να προβεί στην μεταφόρτωση των νέων Ψηφια¬ 
κών Πιστοποιητικών. Σε περίπτωση που η υποδομή στην 
οποία έχουν εγκατασταθεί τα ψηφιακά πιστοποιητικά για 
οποιοδήποτε λόγο τεθεί εκτός λειτουργίας ή εκτεθεί σε 
κίνδυνο, ο Διαχειριστής Διαδικτυακών Υπηρεσιών του 
Φορέα οφείλει να ειδοποιήσει με κάθε πρόσφορο μέσο 
το Υπουργείο Οικονομικών ούτως ώστε να προβεί σε 
ανάκληση των εκδοθέντων ψηφιακών πιστοποιητικών. 

Άρθρο 5 

Αξιοποίηση Διαδικτυακών Υπηρεσιών 

άλλων Φορέων και Διάθεση προς Τρίτους Φορείς 
Το «Κέντρο Διαλειτουργικότητας (ΚΕ.Δ)» φιλοξενεί 
(έπειτα από σχετική εξουσιοδότηση) λογισμικό πελάτη 
ή εξυπηρετητή διαδικτυακών υπηρεσιών οι οποίες έχουν 
υλοποιηθεί από φορείς του Δημοσίου και οι οποίες διατί¬ 
θενται σε τρίτους φορείς. Για την διάθεση των παραπάνω 
διαδικτυακών υπηρεσιών ακολουθείται η ίδια διαδικασία 
με αυτή που αναφέρεται στα παραπάνω Άρθρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μοσχάτο, 4 Αυγούστου 2016 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. οικ.: 22993 (2) 

Οργάνωση και λειτουργία Εθνικού Συστήματος 
Απογραφής Αερίων Θερμοκηπίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το ν. 2205/1994 «Κύρωση της Σύμβασης - Πλαισί¬ 
ου των Ηνωμένων Εθνών για τις κλιματικές μεταβολές» 
(Α' 60). 

2. Το ν. 3017/2002 «Κύρωση του Πρωτοκόλλου του 
Κιότο στη Σύμβαση - πλαίσιο των Ηνωμένων Εθνών για 
την αλλαγή του κλίματος» (Α' 117). 

3. Το ν. 4345/2015 «Κύρωση της τροποποίησης της 
Ντόχα στο Πρωτόκολλο του Κιότο στη Σύμβαση - Πλαί¬ 
σιο των Ηνωμένων Εθνών για την αλλαγή του κλίματος, 
που έχει κυρωθεί με το ν. 3017/2002 (Α' 117)» (Α' 148). 

4. Το ν. 4426/2016 «Κύρωση της Συμφωνίας των Παρι- 
σίων στη Σύμβαση - Πλαίσιο των Ηνωμένων Εθνών για 
την κλιματική αλλαγή» (Α' 187). 

5. Την με αριθμ. πρωτ. 918/21.4.2008 Εγκύκλιο του 
Υφυπουργού ΥΠΕΧΩΔΕ «Οργάνωση και Λειτουργία 
Εθνικού Συστήματος Απογραφής Αερίων Θερμοκηπί¬ 
ου - Αρμοδιότητες και Ευθύνες». 

6 . Τον Κανονισμό (ΕΕ) αριθμ. 525/2013 του Ευρωπαϊ¬ 
κού Κοινοβουλίου και του Συμβουλίου της 21 ης Μάίου 
2013 «Σχετικά με μηχανισμό παρακολούθησης και υπο¬ 
βολής εκθέσεων σχετικά με τις εκπομπές αερίων του 
θερμοκηπίου και άλλων πληροφοριών σε εθνικό και 
ενωσιακό επίπεδο που αφορούν την αλλαγή του κλί¬ 
ματος και την κατάργηση της απόφασης 280/2004/ΕΚ», 
όπως έχει τροποποιηθεί από τον Κανονισμό (ΕΕ) αριθμ. 
662/2014 και ισχύει. 

7. Την απόφαση αριθμ. 529/2013/ΕΕ του Ευρωπαϊκού 
Κοινοβουλίου και του Συμβουλίου της 21 ης Μάίου 2013 
σχετικά με λογιστικούς κανόνες για τις εκπομπές και τις 
απορροφήσεις αερίων θερμοκηπίου από δραστηριότη¬ 
τες σχετιζόμενες με τις χρήσεις γης, τις αλλαγές χρήσε¬ 
ων γης και τη δασοπονία και πληροφόρηση για δράσεις 
σχετιζόμενες με τις δραστηριότητες αυτές. 

8 . Τον εκτελεστικό Κανονισμό (ΕΕ) 749/2014 της Επι¬ 
τροπής της 30ης Ιουνίου 2014, σχετικά με τη δομή, τον 
μορφότυπο, τις διαδικασίες υποβολής και την εξέταση 
των πληροφοριών που υποβάλλονται από τα κράτη μέλη 
σύμφωνα με τον Κανονισμό (ΕΕ) αριθμ. 525/2013 του 
Ευρωπαϊκού Κοινοβουλίου και του Συμβουλίου. 

9. Την με αριθμ. 19/ΈΜΡ.1 απόφαση της πρώτης Συνό¬ 
δου των Μερών του Πρωτοκόλλου του Κιότο. 

10. Το π.δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (Α' 167). 

11 .Το π.δ. 28/2015 «Κωδικοποίηση διατάξεων για την 
πρόσβαση σε δημόσια έγγραφα και στοιχεία» (Α' 34). 

12. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 

του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης καιΤουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού» (Α' 114). 

13. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

14. Την με αριθμ. Υ198/2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Σωκράτη Φά- 
μελλο» (Β' 3722). 

15. Την με αριθμ. Υ200/2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων, Ιωάννη 
Τσιρώνη» (Β' 3755). 

16. Το γεγονός ότι από τις διατάξεις της παρούσας, 
δεν προκύπτει δαπάνη για τον κρατικό προϋπολογισμό, 
αποφασίζουμε: 

Άρθρο 1 
Σκοπός 

1. Με την παρούσα απόφαση εξειδικεύεται σύμφωνα 
με τα άρθρα δεύτερο και τρίτο του ν. 3017/2002 (Α' 117), 
η οργάνωση και λειτουργία του Εθνικού Συστήματος 
Απογραφής αερίων του θερμοκηπίου, που προβλέπεται 
από το άρθρο 5 του Πρωτοκόλλου του Κιότο (ΠΚ) όπως 
ισχύει καθώς και των σχετικών προβλέψεων της Συμφω¬ 
νίας των Παρισίων για την κλιματική αλλαγή. Ειδικότερα, 
με την παρούσα απόφαση προσδιορίζονται οι αρμόδιοι 
φορείς και θεσπίζονται οι διαδικασίες για την οργάνω¬ 
ση και λειτουργία του Εθνικού Συστήματος Απογραφής 
αερίων του θερμοκηπίου. 

2. Σκοπός της παρούσας είναι να διασφαλίζεται η 
έγκαιρη κατάρτιση, η διαφάνεια, η ακρίβεια, η συνέπεια, 
η συγκρισιμότητα, η πληρότητα και η έγκαιρη υποβο¬ 
λή της Εθνικής Έκθεσης Απογραφής, σε συμμόρφωση 
με τις αποφάσεις της Διάσκεψης των Μερών και/ή της 
Διάσκεψης των Μερών που επέχει θέση συνόδου των 
Μερών του ΠΚ. 

Άρθρο 2 
Ορισμοί 

Για τους σκοπούς της παρούσας απόφασης νοούνται 
ως: 

α) «αέρια του θερμοκηπίου»: τα αέρια που ορίζονται 
στο Παράρτημα 1 του Κανονισμού 525/2013/ΕΕ, όπως 
εκάστοτε ισχύει, και απαριθμούνται στο Παράρτημα του 
άρθρου 9 της παρούσας. 

β) «πηγή εκπομπών»: κάθε διαδικασία ή δραστηριό¬ 
τητα που εκλύει ένα αέριο θερμοκηπίου, ένα αερόλυμα 
ή ένα πρόδρομο ενός αερίου θερμοκηπίου στην ατμό¬ 
σφαιρα. 

γ) «καταβόθρα»: κάθε διαδικασία, δραστηριότητα ή 
μηχανισμός που αφαιρεί ένα αέριο του θερμοκηπίου, ένα 


αερόλυμα ή ένα πρόδρομο ενός αερίου θερμοκηπίου 
από την ατμόσφαιρα. 

δ) «Διάσκεψη των Μερών»: η Διάσκεψη των Συμβαλ¬ 
λόμενων Μερών στη Σύμβαση. 

ε) «Σύμβαση»: η Σύμβαση - πλαίσιο των Ηνωμένων 
Εθνών για την κλιματική αλλαγή, που εγκρίθηκε στη Νέα 
Υόρκη στις 9 Μάίου 1992. 

στ) «Πρωτόκολλο του Κιότο (ΠΚ)»: Πρωτόκολλο της 
Σύμβασης, το οποίο αφορά στη μείωση των εκπομπών 
αερίων του θερμοκηπίου για συγκεκριμένη περίοδο δέ¬ 
σμευσης, που εγκρίθηκε στις 11 Δεκεμβρίου 1997 στο 
Κιότο και όπως εν συνεχεία τροποποιήθηκε. 

ζ) «Πρωτόκολλο του Μόντρεαλ»: το Πρωτόκολλο του 
Μόντρεαλ για τις ουσίες που καταστρέφουν τη στιβάδα 
του όζοντος, που εγκρίθηκε στο Μόντρεαλ στις 16 Σε¬ 
πτεμβρίου 1987 και όπως εν συνεχεία προσαρμόστηκε 
και τροποποιήθηκε. 

η) «Εθνική Έκθεση Απογραφής»: η ετήσια έκθεση, 
με την οποία γίνεται εκτίμηση σε εθνικό επίπεδο των 
ανθρωπογενών εκπομπών από πηγές και των απορρο¬ 
φήσεων από καταβόθρεςτων αερίων θερμοκηπίου που 
δεν διέπονται από το Πρωτόκολλο του Μόντρεαλ, όπως 
προβλέπεται από τη Σύμβαση, το ΠΚ ή άλλων διεθνών 
συμφωνιών για την κλιματική αλλαγή που έχουν κυρωθεί 
από την Ελλάδα. Η εν λόγω έκθεση που υποβάλλεται το 
έτος X, αφορά εκπομπές / απορροφήσεις για το έτος 
απογραφής Χ-2. 

θ) «Εθνικό Σύστημα Απογραφής»: σύστημα θεσμι¬ 
κών, νομικών και διαδικαστικών ρυθμίσεων, το οποίο 
θεσπίζεται για το σχεδίασμά, την προετοιμασία και τη 
διαχείριση της Εθνικής Έκθεσης Απογραφής, σύμφωνα 
με το άρθρο 5 του ΠΚ και τις οδηγίες της απόφασης 19/ 
ΈΜΡ.1 της πρώτης συνόδου των Μερών του ΠΚή άλλων 
συναφών αποφάσεων της Διάσκεψης των Μερών και/ή 
της Διάσκεψης των Μερών που επέχει θέση συνόδου 
των Μερών του ΠΚ. 

ι) «Διασφάλιση ποιότητας»: σχεδιασμένο σύστημα δια¬ 
δικασιών εξέτασης, στόχος του οποίου είναι να διασφαλί¬ 
ζεται ότιτηρούνται οι στόχοι ποιότηταςτων δεδομένων 
και ότι υποβάλλονται οι βέλτιστες δυνατές εκτιμήσεις 
και πληροφορίες με σκοπό την υποστήριξη της αποτε- 
λεσματικότηταςτου προγράμματος ελέγχου ποιότητας. 

κ) «Έλεγχος ποιότητας»: σύστημα συνήθων τεχνικών 
δραστηριοτήτων για τη μέτρηση και τον έλεγχο της 
ποιότητας των πληροφοριών και των εκτιμήσεων που 
καταρτίζονται, με σκοπό την εξασφάλιση της ακεραιό¬ 
τητας, της ακρίβειας και της πληρότητας των δεδομένων, 
τον εντοπισμό και την αντιμετώπιση σφαλμάτων και πα¬ 
ραλείψεων, την τεκμηρίωση και την αρχειοθέτηση των 
δεδομένων και άλλου υλικού που χρησιμοποιείται και 
την καταγραφή όλων των δραστηριοτήτων διασφάλισης 
ποιότητας. 

Άρθρο 3 

Αρμόδια Υπηρεσία - Αρμοδιότητες 

1. Αρμόδια Υπηρεσία για την οργάνωση και λειτουργία 
του Εθνικού Συστήματος Απογραφής αερίων του θερ¬ 
μοκηπίου ορίζεται η Διεύθυνση Κλιματικής Αλλαγής και 
Ποιότητας της Ατμόσφαιρας (Κ.Α.Π.Α.) του Υπουργείου 
Περιβάλλοντος και Ενέργειας (ΥΠΕΝ). 

2. Το ΥΠΕΝ στο πλαίσιο των αρμοδιοτήτων του, σύμ¬ 
φωνα με τις κείμενες διατάξεις, συντονίζει τα συναρμό- 
δια Υπουργεία Οικονομίας και Ανάπτυξης, Υποδομών και 
Μεταφορών και Αγροτικής Ανάπτυξης και Τροφίμων, και 
τους λοιπούς φορείς του δημοσίου και ιδιωτικού τομέα 
για τη λήψη των αναγκαίων μέτρων που απαιτούνται για 
την εφαρμογή των διατάξεων της παρούσας απόφασης. 

3. Η Διεύθυνση Κλιματικής Αλλαγής και Ποιότητας της 
Ατμόσφαιρας (ΚΑΠΑ) του ΥΠΕΝ, ασκεί τις ακόλουθες 
αρμοδιότητες: 

α. συντονίζει τις διαδικασίες για τη συγκέντρωση της 
πληροφόρησης που απαιτείται για την εκπόνηση της 
Εθνικής Έκθεσης Απογραφής, σύμφωνα με τα αναφε- 
ρόμενα στο άρθρο 4, παρ. 2α της παρούσας. 

β. εκπονεί την Εθνική Έκθεση Απογραφής σύμφωνα με 
τις σχετικές αποφάσεις της Διάσκεψης των Μερών και/ή 
της Διάσκεψης των Μερών που επέχει θέση συνόδου των 
Μερών του ΠΚ. Στο πλαίσιο αυτό: 

αα) συλλέγει τα απαραίτητα στοιχεία (δεδομένα δρα¬ 
στηριότητας και συντελεστές εκπομπής) ανά πηγή / 
καταβόθρα, 

ββ) ελέγχει την αξιοπιστία των δεδομένων κατά την 
εισαγωγή τους μέσω της σύγκρισης εναλλακτικών πη¬ 
γών πληροφορίας για την ίδια κατηγορία δεδομένων 
και την αξιολόγηση χρονοσειρών ώστε να εντοπιστούν 
αδικαιολόγητες μεταβολές, 
γγ) επιλέγει τις κατάλληλες μεθοδολογίες σύμφωνα 
με τις οδηγίες της Διακυβερνητικής Επιτροπής για την 
Κλιματική Αλλαγή καιτιςαποφάσειςτηςΔιάσκεψηςτων 
Μερών και / ή της Διάσκεψης των Μερών που επέχει 
θέση συνόδου των Μερών του ΠΚ, 
δδ) προετοιμάζει τις εκτιμήσεις των εκπομπών αερί¬ 
ων του θερμοκηπίου σύμφωνα με την εφαρμογή των 
μεθοδολογιών και των προτύπων που έχουν επιλεχθεί, 
εε) επεξεργάζεται και αρχειοθετεί τα δεδομένα, 
ζζ) αξιολογεί τη συνέπεια των μεθοδολογιών που 
χρησιμοποιούνται, βελτιώνει και επαναϋπολογίζει την 
απογραφή, 

η η) ελέγχει την αξιοπιστία των αποτελεσμάτων, 
θθ) αναλύει τις βασικές κατηγορίες, 
ιι) αξιολογεί τις αβεβαιότητες των εκπομπών / απορ¬ 
ροφήσεων, 

κκ) προετοιμάζει τους κοινούς πίνακες αναφοράς, 
γ. υποβάλλει τις εκθέσεις απογραφής προς την Ευρω¬ 
παϊκή Επιτροπή και τη Γραμματεία της Σύμβασης για την 
κλιματική αλλαγή, 

δ. τηρεί το Κεντρικό Αρχείο της Απογραφής, 
ε. προετοιμάζει, συντονίζει, παρέχει τα απαραίτητα 
στοιχεία και συμμετέχει στις διαδικασίες κατά την εξέτα¬ 
ση της Εθνικής Έκθεσης Απογραφής από τη Γραμματεία 
της Σύμβασης για τη κλιματική αλλαγή και την Ευρωπα¬ 
ϊκή Επιτροπή. 

Άρθρο 4 

Σύσταση Τεχνικής Διυπουργικής 

Ομάδας Εργασίας (ΤΔΟΕ) 

1. Συστήνεται στο ΥΠΕΝ επταμελήςΤεχνική Διυπουρ¬ 
γική Ομάδα Εργασίας (ΤΔΟΕ) για την πραγματοποίηση 
του αναφερόμενου στο άρθρο 3, παρ. 2, συντονιστικού 
έργου του. 


2. Η ΤΔΟΕ έχει τις ακόλουθες αρμοδιότητες: 
α. εξασφαλίζει την πληροφόρηση που απαιτείται για 
τη σύνταξη της ετήσιας Εθνικής Έκθεσης Απογραφής 
που υποβάλλεται στη Γραμματεία της Σύμβασης για την 
κλιματική αλλαγή και στην Ευρωπαϊκή Επιτροπή και κυ¬ 
ρίως τα ακόλουθα: 

αα) τα δεδομένα και τις μεθόδους που αποτελούν αντι¬ 
κείμενο έκθεσης όσον αφορά τις δραστηριότητες και τις 
εγκαταστάσεις που εμπίπτουν στο σύστημα εμπορίας 
δικαιωμάτων εκπομπών της Οδηγίας 2003/87/ΕΚ όπως 
ισχύει, 

ββ) τα δεδομένα που συγκεντρώνονται μέσω των συ¬ 
στημάτων υποβολής εκθέσεων σχετικά με τα φθοριούχα 
αέρια, 

γγ) τα δεδομένα και τις μεθοδολογίες που αποτελούν 
αντικείμενο εκθέσεων των βιομηχανικών μονάδων βάσει 
του Κανονισμού (ΕΚ) αριθμ. 166/2006, 
δδ) τα ενεργειακά στατιστικά στοιχεία, 
εε) τα δεδομένα που αφορούν τον τομέα Χρήσεις Γης, 
Αλλαγή Χρήσεων Γης και Δασοπονία, 
ζζ) τα δεδομένα που αφορούν τους τομείς των Μετα¬ 
φορών, Γεωργίας και Αποβλήτων, 
β. συμβάλλει σε μεθοδολογικά θέματα της απογραφής. 
γ. συμβάλλει κατά την εξέταση της Εθνικής Έκθεσης 
Απογραφής, η οποία πραγματοποιείται από τη Γραμμα¬ 
τεία της Σύμβασης για τη κλιματική αλλαγή ή την Ευρω¬ 
παϊκή Επιτροπή και κατά περίπτωση τα μέλη της συμμε¬ 
τέχουν κατά τη διάρκεια του προαναφερόμενου ελέγχου. 

δ. γνωμοδοτεί για κάθε θέμα που παραπέμπεται σ' αυ¬ 
τήν από την αρμόδια Υπηρεσία, σχετικά με την εφαρμο¬ 
γή της παρούσας απόφασης. 

Άρθρο 5 

Συγκρότηση και λειτουργία της ΤΔΟΕ 

1. Η ΤΔΟΕ είναι επταμελής και αποτελείται από: 

α. δύο (2) εκπροσώπους της Γενικής Διεύθυνσης Περι¬ 
βαλλοντικής Πολιτικήςτου ΥΠΕΝ, εκ των οποίων τουλά¬ 
χιστον ο ένας (1) εκπρόσωπος της Διεύθυνσης Κλιματι¬ 
κής Αλλαγής και Ποιότητας της Ατμόσφαιρας. 

β. έναν (1) εκπρόσωπο της Γενικής Διεύθυνσης Ενέρ¬ 
γειας του ΥΠΕΝ, 

γ. έναν (1) εκπρόσωπο της Γενικής Διεύθυνσης Ανά¬ 
πτυξης, Προστασίας Δασών και Αγροπεριβάλλοντοςτου 
ΥΠΕΝ, 

δ. έναν (1) εκπρόσωπο της Γενικής Διεύθυνσης Βιομη¬ 
χανικής και Επιχειρηματικής Πολιτικήςτου Υπουργείου 
Οικονομίας και Ανάπτυξης, 
ε. έναν (1) εκπρόσωπο της Γενικής Διεύθυνσης Μετα¬ 
φορών του Υπουργείου Υποδομών και Μεταφορών, και 
στ. έναν (1) εκπρόσωπο της Γενικής Διεύθυνσης Βιώ¬ 
σιμης Αγροτικής Ανάπτυξης του Υπουργείου Αγροτικής 
Ανάπτυξης και Τροφίμων. 

2. Στην ΤΔΟΕ μπορούν επίσης να συμμετέχουν εφόσον 
κρίνεται αναγκαίο κατόπιν πρόσκλησης από τον πρόε¬ 
δρο αυτής και εκπρόσωποι άλλων κατά περίπτωση φο¬ 
ρέων του δημόσιου και του ιδιωτικού τομέα, καθώς και 
εμπειρογνώμονες Ανώτατων Εκπαιδευτικών ή Ερευνητι¬ 
κών Ιδρυμάτων που λόγω των εξειδικευμένων γνώσεών 
τους μπορούν να συνεισφέρουν στο έργο της. 

3. Πρόεδρος τηςΤΔΟΕ ορίζεται εκπρόσωπος της Δι¬ 
εύθυνσης Κλιματικής Αλλαγής και Ποιότητας της Ατμό¬ 
σφαιρας του ΥΠΕΝ. 

4. Τα μέλη τηςΤΔΟΕ με τους αναπληρωματικούς τους 
ορίζονται με απόφαση του Υπουργού ΠΕΝ, μετά από 
πρόταση των φορέων που εκπροσωπούν. 

5. Με την ίδια απόφαση δύναται να καθορίζεται κάθε 
αναγκαία λεπτομέρεια για τη λειτουργία της επιτροπής 
και για τη πραγματοποίηση του έργου της. 

6 . Η ΤΔΟΕ συνεδριάζει σε τακτά χρονικά διαστήματα 
με μέριμνα της Διεύθυνσης Κλιματικής Αλλαγής και Ποι¬ 
ότητας της Ατμόσφαιρας του ΥΠΕΝ. Δεν προβλέπεται 
αμοιβή για τα μέλη της ΤΔΟΕ. 

Άρθρο 6 

Προετοιμασία και Υποβολή 

Εθνικής Έκθεσης Απογραφής 

1. Η προετοιμασία και η εκπόνηση της Εθνικής Έκθε¬ 
σης Απογραφής γίνεται από την αρμόδια υπηρεσία σύμ¬ 
φωνα με τα αναφερόμενα στο άρθρο 3, παρ. 3, εδάφια α 
και β, της παρούσας απόφασης και λαμβάνονται όλα τα 
απαραίτητα μέτρα έτσι ώστε να εξασφαλίζεται η έγκαι¬ 
ρη υποβολή της σύμφωνα με την παρ. 3 του παρόντος 
άρθρου. 

2. Εφαρμόζεται η διασφάλιση ποιότητας και ο έλεγχος 
ποιότητας της Εθνικής Έκθεσης Απογραφής σύμφωνα 
με τις κατευθυντήριες οδηγίες που έχουν εγκριθεί από 
την πρώτη σύνοδο των Μερών του Πρωτοκόλλου του 
Κιότο (Απόφαση 19/ΈΜΡ.1). 

3. Η Εθνική Έκθεση Απογραφής υποβάλλεται ετησίως 
στην Ευρωπαϊκή Επιτροπή μέχρι τη 15η Μαρτίου και 
στη Γραμματεία της Σύμβασης για την κλιματική αλ¬ 
λαγή του Οργανισμού Ηνωμένων Εθνών μέχρι τη 15η 
Απριλίου, ενώ μέχρι τη 15η Ιανουάριου εκάστου έτους 
υποβάλλονται στην Ευρωπαϊκή Επιτροπή τα στοιχεία 
που αναφέρονται στο άρθρο 7, παρ. 1 του Κανονισμού 
(ΕΕ) 525/2013. 

Άρθρο 7 

Κεντρικό Αρχείο Απογραφής 

Το Κεντρικό Αρχείο απογραφής περιλαμβάνει το σύνο¬ 
λο των πληροφοριών που σχετίζονται με την απογραφή 
εκπομπών και τηρείται στην αρμόδια Υπηρεσία. 


4. Υδροφθοράνθρακες (ΗΕΟε) 

5. Υπερφθοράνθρακες (ΡΕΈε) 

6 . Εξαφθοριούχο θείο (5Ε 6 ) 

7. Τριφθοριούχο άζωτο (ΝΕ 3 ) 

Άρθρο 10 

Καταργούμενες διατάξεις 

Κάθε διάταξη που αντίκειται στις διατάξεις της παρού¬ 
σας απόφασης ή ανάγεται σε θέματα που ρυθμίζονται 
από αυτήν καταργείται. 

Άρθρο 11 

Έναρξη ισχύος 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 10 Μάίου 2017 

Οι Υπουργοί 


Οικονομίας Περιβάλλοντος 

και Ανάπτυξης και Ενέργειας 

ΔΗΜΟΣ ΠΑΠΑΔΗΜΗΤΡΙΟΥ ΓΕΩΡΓΙΟΣ ΣΤΑΘΑΚΗΣ 


Αναπληρωτής Υπουργός 

Περιβάλλοντος 

και Ενέργειας 

ΣΩΚΡΑΤΗΣ ΦΑΜΕΛΛΟΣ 


Υποδομών 
και Μεταφορών 

ΧΡΗΣΤΟΣ ΣΠΙΡΤΖΗΣ 


Αναπληρωτής Υπουργός 
Αγροτικής Ανάπτυξης και Τροφίμων 

ΙΩΑΝΝΗΣ ΤΣΙΡΩΝΗΣ 


Αριθμ. 465 _ (3) 

Καθορισμός του ύψους του κατ'αποκοπή μηνιαί¬ 
ου χορηγήματος για δαπάνες καθαριότητας του 
Τελωνείου Αργοστολιού. 

Ο ΠΡΟΪΣΤΑΜΕΝΟΣ 

ΤΟΥ ΤΕΛΩΝΕΙΟΥ ΑΡΓΟΣΤΟΛΙΟΥ 


Άρθρο 8 

Πρόσβαση του κοινού σε πληροφορίες 

Το κοινό έπειτα από αίτημα που υποβάλλει εγγρά- 
φως στην αρμόδια υπηρεσία μπορεί να λάβει γνώση 
των πληροφοριών που αφορούν εκπομπές αερίων του 
θερμοκηπίου, σε εφαρμογή του π.δ. 28/2015 (ΦΕΚ Α' 34) 
όπως ισχύει και με την επιφύλαξη των εξαιρέσεων του 
άρθρου 45 του προαναφερόμενου π.δ.. 

Άρθρο 9 

ΠΑΡΑΡΤΗΜΑ 

Προσαρτάται και αποτελεί αναπόσπαστο τμήμα της 
παρούσας απόφασης το Παράρτημα που ακολουθεί. 

ΠΑΡΑΡΤΗΜΑ: Αέρια του θερμοκηπίου 

1. Διοξείδιο του άνθρακα (Έ0 2 ) 

2. Μεθάνιο (ΈΗ 4 ) 

3. Υποξείδιο του αζώτου (Ν 2 0) 


Έχοντας υπόψη: 

1. Τις διατάξεις: 

α) Του Κεφαλαίου Α' «Σύσταση Ανεξάρτητης Αρχής 
Δημοσίων Εσόδων» του ν. 4389/2016 (Α' 94). 

β) Των άρθρων 66 και 91 παρ. 7β του ν. 4270/2014 
«Αρχές Δημοσιονομικής Διαχείρισης και Εποπτείας - Δη¬ 
μόσιο Λογιστικό και άλλες διατάξεις και β) Του άρθρου 6 
του π.δ. 113/2010 «Περί αναλήψεως δαπανών σταθερών, 
διαρκούς ή περιοδικού χαρακτήρα. 

2. Την αριθμ. Δ.ΟΡΓ.Α 1041643 ΕΞ 2015/26.3.2015 
(Β' 543) απόφαση του Γενικού Γραμματέα Δημοσίων 
Εσόδων του Υπουργείου Οικονομικών, με θέμα «Μετα¬ 
βίβαση αρμοδιοτήτων και εξουσιοδότηση υπογραφής 
"Με εντολή Γενικού Γραμματέα Δημοσίων Εσόδων" σε 
Προϊσταμένους Τελωνείων και σε υπαλλήλους αυτών», 
όπως ισχύει, σε συνδυασμό με τις διατάξεις της υποπα- 
ραγράφου β' της παρ. 3 του άρθρου 41 του ν. 4389/2016. 

3. Την υπ' αριθμ. Δ.ΟΡΓ.Α1001512ΕΞ/5.1.2017 (ΑΔΑ: 
6998Η-ΖΨΧ) απόφαση του Διοικητή της Α.Α.Δ.Ε. περί 
μεταβίβασης αρμοδιοτήτων αυτού στους Προϊσταμέ¬ 
νους των Γενικών Διευθύνσεων και Προϊσταμένους ή 
Υπεύθυνους Αυτοτελών Υπηρεσιών, όπως τροποποιή¬ 
θηκε και ισχύει. 

4. Τις διατάξεις της παραγράφου 3 του άρθρου 2 του 
ν. 2314/1953 (ΦΕΚ Α'/59) «Περί τροποποιήσεως των περί 
καθαρισμού των δημόσιων καταστημάτων διατάξεων». 

5. Την απόφαση αριθμ. 2/5091/0026/25.5.2012 (ΦΕΚ 
1741 /Β725.5.2012) Υπ. Οικονομικών «Περί καθορισμού 
διαδικασίας και δικαιολογητικών για την πληρωμή δα¬ 
πανών πάγιων κατ' αποκοπή χορηγημάτων και μισθω¬ 
μάτων κτιρίων δημόσιων υπηρεσιών και ιδίως το άρθρο 
2 αυτής». 

6 . Το ν. 3861/2010 (ΦΕΚ Α' 112/2010) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

7. Την εγγεγραμμένη στον Π/Υ της Υπηρεσίας για 
το έτος 2017 πίστωση στον ειδικό Φορέα 233 και ΚΑΕ 
1232 για κατ' αποκοπή χορήγημα καθαριότητας ποσού 
1.500,00 ευρώ. 

8 . Τη σχετική απόφαση 460/9.5.2017 ανάληψης και 
δέσμευσης πίστωσης με α/α 35450 στο Βιβλίο Εγκρίσεων 
και Εντολών Πληρωμής της Δ.Υ.Ε.Ε.. 

9. Το γεγονός ότι προκαλείται συνολική δαπάνη σε 
βάρος του Κρατικού Προϋπολογισμού ποσού 1.440 €. 

10. Τις υπάρχουσες υπηρεσιακές ανάγκες, αποφασί¬ 
ζουμε: 

Καθορίζουμε το ύψος του κατ'αποκοπή μηνιαίου χο¬ 
ρηγήματος για δαπάνες καθαριότητας του Τελωνείου 
Αργοστολιού του Ειδικού Φορέα 233 και ΚΑΕ 1232 στο 
ποσό των 120,00 ευρώ για το έτος 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 9 Μάίου 2017 
Ο Προϊστάμενος 
ΚΩΝΣΤΑΝΤΙΝΟΣ ΔΗΜΟΠΟΥΛΟΣ 


Αριθμ. Οικ.17274 (4) 

Υπερωριακή απασχόληση κατά τις απογευματι¬ 
νές ώρες, μονίμων υπαλλήλων, υπαλλήλων αορί¬ 
στου χρόνου καθώς και υπαλλήλων ορισμένου 
χρόνου των Διευθύνσεων Διοικητικών, Οικονο¬ 
μικών, Τεχνικών Υπηρεσιών και Προγραμματι¬ 
σμού Οργάνωσης και Πληροφορικήςτου Δήμου 
Περιστεριού. 

Ο ΔΗΜΑΡΧΟΣ ΠΕΡΙΣΤΕΡΙΟΥ ΑΤΤΙΚΗΣ 
Έχοντας υπόψη: 

α) Τ ις διατάξεις του άρθρου 58 του ν. 3852/2010 (ΦΕΚ 
Α' 87/7.6.2010) «περί αρμοδιοτήτων Δημάρχου». 

β) Τις διατάξεις του αρθρ. 41 του ν. 3979/2011 (ΦΕΚ 
Α' 138) με τις οποίες αυξήθηκαν σε (40) οι εβδομαδιαίες 
ώρες εργασίας μόνιμου και με σχέση εργασίας ιδιωτικού 


δικαίου αορίστου χρόνου προσωπικού Δημοσίου, ΟΤΑ 
α' και β' βαθμού και λοιπών ΝΠΔΔ. 

γ) Την ΔΙΑΔΠ/Φ.Β.1/14757/25.7.2011 (Β' 1659) από¬ 
φαση του Υπουργού Διοικητικής Μεταρρύθμισης και 
Ηλεκτρονικής Διακυβέρνησης και τις εγκυκλίους του 
Υπ. Διοικ. Μετ. και Ηλεκτρ. Διακυβέρνησης 1) ΔΙΑΔΠ/ 
Φ.Β.1/15884/10.8.2011 «Καθορισμός ωρών εβδομαδιαί¬ 
ας εργασίας, προσέλευσης και αποχώρησης υπαλλήλων 
Δημοσίου, ΟΤΑ α' και β' βαθμού και λοιπών ΝΠΔΔ και 
ωρών εισόδου του κοινού στις δημόσιες υπηρεσίες» και 
2) ΔΙΑΔΠ/Φ.Β. 1/22088/3.11.2011. 

δ) Τ ις διατάξεις του άρθρου 20 του ν. 4354/2015 (ΦΕΚ 
Α' 176/16.12.2015). 

ε) Το γεγονός ότι έχουν εγγράφει πιστώσεις στον προ¬ 
ϋπολογισμό του Δήμου έτους 2017. 

στ) Τα υπ'αριθμ. πρωτ. οικ.33647/3.12.2016, 11052/ 
22.3.2017 και 11920/28.3.2017 έγγραφα του Αντ/χου 
Οικιστικής Ανάπτυξης Λύκου και το υπ' αριθμ. πρωτ. 
οικ.37430/27.10.2016 έγγραφο της Δ/νσης Τεχνικών 
Υπηρεσιών για την αναγκαιότητα καθιέρωσης διαφο¬ 
ρετικού ωραρίου και υπερωριακής απασχόλησης των 
ανωτέρω υπηρεσιών. 

ζ) Την ανάγκη καθιέρωσης εργασίας με αμοιβή πέρα 
από τις ώρες υποχρεωτικής απασχόλησης των υπαλλή¬ 
λων των ως άνω υπηρεσιών για την αντιμετώπιση επο¬ 
χικών, εκτάκτων ή επειγουσών αναγκών, αποφασίζουμε: 

Καθιερώνουμε για το Β' εξάμηνο του έτους 2017: 

Α.Την υπερωριακή απογευματινή απασχόληση πέραν 
του ωραρίου εργασίας τις καθημερινές, για το σύνολο 
των εργαζομένων στα τμήματα της Δ/νσης Διοικητικών 
και Οικονομικών Υπηρεσιών, μέχρι 120 ώρες το εξάμηνο 
ανά εργαζόμενο. 

Β. Την υπερωριακή απασχόληση πέραν του ωραρίου 
εργασίας και μέχρι 120 ώρες το εξάμηνο κατά τις απογευ¬ 
ματινές ώρες καθημερινά, για την Ληξίαρχο του Δήμου. 

Γ.Την υπερωριακή απογευματινή απασχόληση πέραν 
του ωραρίου εργασίας τις καθημερινές, μέχρι 120 ώρες 
το εξάμηνο ανά εργαζόμενο και κατά τις νυχτερινές 
ώρες, τις Κυριακές και εξαιρέσιμες ημέρες, μέχρι 96 ώρες 
το εξάμηνο, για 2 τεχνίτες από τοΤμήμα Συντήρησης και 
Αυτεπιστασίας, της Δ/νσης Τεχνικών Υπηρεσιών. 

Δ. Την υπερωριακή απογευματινή απασχόληση πέραν 
του ωραρίου εργασίας τις καθημερινές, για 4 υπαλλήλους 
τουΤμήματοςΤεχνολογιών Πληροφορικής και Επικοινωνι¬ 
ών της Δ/νσης Προγραμματισμού Οργάνωσης και Πληρο¬ 
φορικής, καθώς και για 9 υπαλλήλους της Δ/νσης Τεχνικών 
Υπηρεσιών, μέχρι 120 ώρες το εξάμηνο ανά εργαζόμενο. 

Η δαπάνη θα βαρύνει τις εγγεγραμμένες πιστώσεις 
στους κωδικούς του εγκεκριμένου προϋπολογισμού 
έτους 2017, ως εξής: 

Κ.Α. 10.6012.114-10.6051.114,10.6022.11 -10.6052.111, 
10.6012.11-10.6051.111, 30.6012.11-30.6051.111, 20. 
6012.11 -20.6051.111,20.6022.11 -20.6052.111 και ανέρ¬ 
χεται συνολικά στο ποσό των 77.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Περιστέρι, 9 Μάίου 2017 

Ο Δήμαρχος 

ΑΝΔΡΕΑΣ ΠΑΧΑΤΟΥΡΙΔΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην αριθμ. Δ. ΟΡΓ. Α 1063470 ΕΞ 2017/27.4.2017 από¬ 
φαση του Διοικητή της Ανεξάρτητης Αρχής Δημοσίων 
Εσόδων, με θέμα «Κανονισμός Λειτουργίας της Ανεξάρ¬ 


τητης Αρχής Δημοσίων Εσόδων (Α.Α.Δ.Ε.)», πουδημοσι- 
εύθηκε στο ΦΕΚ 1579/τ.Β'/9.5.2017, στη σελίδα 15093, 
διορθώνεται ο αριθμός της απόφασης, από το εσφαλμέ¬ 
νο: «Αριθμ. Δ.ΟΡΓ.Α 1063470 ΕΞ 2017» στο ορθό: «Αριθμ. 
Δ.ΟΡΓ.Α 1063420 ΕΞ 2017». 

(Από την Ανεξάρτητη Αρχή Δημοσίων Εσόδων) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 










